cyanic-selkie/wikianc huggingface dataset:
เอฟเอพรีเมียร์ลีก ฤดูกาล 1993–94
สรุป
แมนเชสเตอร์ ยูไนเต็ด เป็นผู้นำในพรีเมียร์ลีกฤดูกาล 1993-94 ตลอดทั้งฤดูกาล ในที่สุดก็จบด้วยการเป็นแชมป์นำหน้า แบล็กเบิร์นโรเวอร์ส ซึ่งเป็นรองแชมป์ 8 แต้ม พวกเขายังได้แชมป์เอฟเอคัพหลังจากเอาชนะเชลซี 4-0 ในรอบชิงชนะเลิศ ดังนั้นจึงกลายเป็นเพียงทีมที่สี่ที่ทำได้ในศตวรรษที่ 20 (หลังจากทอตนัมฮอตสเปอร์ในปี 1961, อาร์เซนอลในปี 1971 และลิเวอร์พูลในปี 1986) พวกเขามีคะแนนนำในพรีเมียร์ลีกอยู่ที่ 11 แต้มภายในสิ้นเดือนตุลาคมและสูงสุดที่ 16 แต้มในอีกสองเดือนต่อมา แต่ผลการแข่งขันที่แย่ในเดือนมีนาคม ตามมาด้วยความพ่ายแพ้ต่อแบล็คเบิร์นเมื่อต้นเดือนเมษายน หมายความว่าตอนนี้พวกเขานำในลีกด้วยผลต่างประตูเท่านั้น แต่พวกเขาก็กลับมาคืนฟอร์มและรักษาแชมป์ไว้ได้ โดยยังเหลือการแข่งขันอีก 2 นัด
นอริชซิตี, ลีดส์ยูไนเต็ด, นิวคาสเซิลยูไนเต็ด, เอฟเวอร์ตัน และ แอสตันวิลลา อยู่ในกลุ่มที่โชว์ฟอร์มได้ดีในช่วงต้นฤดูกาล ก่อนที่แมนเชสเตอร์ ยูไนเต็ด จะเป็นผู้นำแบบไม่เห็นฝุ่น นอริชไปถึงรอบที่สามของ ยูฟ่าคัพ หลังจากที่เอาชนะ บาเยิร์นมิวนิค ได้ในรอบที่สอง แต่ฟอร์มในลีกของพวกเขาตกต่ำลงหลังจากที่ ไมค์ วอล์คเกอร์ ผู้จัดการทีมของพวกเขาย้ายไปเอฟเวอร์ตันในเดือนมกราคมแทนที่ ฮาเวิร์ด เคนดัลล์ และนอริชจบที่อันดับ 12 การนำของเอฟเวอร์ตันช่วงสั้น ๆ ในลีกในช่วงเปิดฤดูกาลนั้นตามมาด้วยฟอร์มที่ตกต่ำ และผู้จัดการทีม ฮาเวิร์ด เคนดัลล์ ลาออกจากตำแหน่งเมื่อต้นเดือนธันวาคมโดยทีมท็อฟฟี่สีน้ำเงิน อยู่ในครึ่งล่างของตาราง พวกเขารอดพ้นการตกชั้นอย่างหวุดหวิดในวันสุดท้ายของฤดูกาล แอสตันวิลลา จบอันดับ 10 อย่างน่าผิดหวังในลีก แต่คว้าแชมป์ฟุตบอลลีกคัพเป็นสมัยที่สี่
รองแชมป์พรีเมียร์ลีกได้แก่ แบล็กเบิร์นโรเวอส์ อันดับที่สามคือ นิวคาสเซิลยูไนเต็ด ซึ่ง แอนดี โคล กองหน้าวัย 22 ปีเป็นดาวซัลโวสูงสุดของพรีเมียร์ลีกด้วยจำนวน 34 ประตูจาก 40 เกมรวม 41 ประตูในทุกรายการ อันดับที่สี่คือ อาร์เซนอล ซึ่งประสบความสำเร็จในการแข่งขันระดับยุโรปด้วยชัยชนะ 1-0 เหนือ ปาร์มา ในรอบชิงชนะเลิศ ยูฟ่าคัพวินเนอร์สคัพ
สวินดอนทาวน์ เก็บชัยชนะได้เพียง 5 เกมตลอดทั้งฤดูกาล และตกชั้นโดยเสีย 100 ประตูในลีกจาก 42 เกม โอลดัมแอทเลติก ซึ่งรอดพ้นการตกชั้นจากผลต่างประตูเมื่อฤดูกาลที่แล้ว ตกชั้นในวันสุดท้ายของฤดูกาลหลังจากล้มเหลวในการชนะนอริชซิตี ทีมสุดท้ายที่ตกชั้นคือ เชฟฟีลด์ยูไนเต็ด ซึ่งตกชั้นจากลีกสูงสุดหลังจากแพ้ เชลซี 3-2 โดยประตูชัยมาในช่วงทดเวลาบาดเจ็บ
ทีม
22 ทีมเข้าแข่งขันในลีก - 19 ทีมชั้นนำจากฤดูกาลที่แล้วและ 3 ทีมที่เลื่อนชั้นจากดิวิชั่น 1  ทีมที่เลื่อนชั้นขึ้นมา ได้แก่ นิวคาสเซิลยูไนเต็ด, เวสต์แฮมยูไนเต็ด และ สวินดอนทาวน์ นิวคาสเซิล ยูไนเต็ด และเวสต์แฮมยูไนเต็ดกลับมาสู่ลีกสูงสุดอีกครั้งหลังจากหายไปนานถึง 4 ปีและ 1 ปีตามลำดับ ขณะที่สวินดอนทาวน์ลงเล่นในลีกสูงสุดเป็นครั้งแรก พวกเขาเข้ามาแทนที่ คริสตัลพาเลซ, มิดเดิลส์เบรอ และ นอตทิงแฮมฟอเรสต์ โดยสิ้นสุดช่วงเวลา 4 ปี 1 ปี และ 16 ปีตามลำดับ
กลุ่มพีระมิดแห่งกีซา
กลุ่มพีระมิดแห่งกีซา หรือ มหาสุสานกีซา เป็นสถานที่บนที่ราบสูงกีซาอันเป็นที่ตั้งของมหาพีระมิดแห่งกิซาทั้งสาม ได้แก่ พีระมิดคูฟู พีระมิดคาเฟร และพีระมิดเมนคูเร พร้อมกับสิ่งก่อสร้างอื่นที่เกี่ยวข้อง เช่น มหาสฟิงซ์ พีระมิดขนาดเล็กและสุสานหลายแห่ง รวมทั้งซากหมู่บ้านคนงาน ทั้งหมดสร้างขึ้นในสมัยราชวงศ์ที่สี่ของราชอาณาจักรเก่าของอียิปต์โบราณ ระหว่าง 2600 ถึง 2500 ปีก่อนคริสตกาล ตั้งอยู่ในกรุงเกรทเทอร์ไคโร ประเทศอียิปต์ ริมทะเลทรายตะวันตก ประมาณ 9 กิโลเมตร (5.6 ไมล์) ทางตะวันตกของแม่น้ำไนล์ในเมืองกิซา และประมาณ 13 กิโลเมตร (8 ไมล์) ทางตะวันตกเฉียงใต้ของกลางกรุงไคโร
กลุ่มพีระมิดแห่งกีซา ขึ้นทะเบียนเป็นแหล่งมรดกโลกโดยองค์การยูเนสโกในปี 2522 ภายใต้ชื่อ เมมฟิสและสุสาน - กลุ่มพีระมิดตั้งแต่กีซาถึงดาห์ชูร์ ร่วมกับเมืองหลวงเก่าเมมฟิสที่อยู่ใกล้เคียง และสิ่งก่อสร้างต่าง ๆ ในบริเวณกีซา ซัคคารา และดาห์ชูร์ที่ส่วนมากสร้างในช่วงราชวงศ์ที่สามถึงหกของยุคราชอาณาจักรเก่า
พีระมิดคูฟูและพีระมิดคาเฟรเป็นพีระมิดที่ใหญ่ที่สุดที่สร้างขึ้นในอียิปต์โบราณ และในอดีตเคยเป็นสัญลักษณ์ของอียิปต์โบราณในจินตนาการของชาวตะวันตก ได้รับความนิยมมากในสมัยเฮลเลนิสต์เมื่อ Antipater of Sidon ยกย่องให้เป็นหนึ่งในเจ็ดสิ่งมหัศจรรย์ของโลก โดยเป็นสิ่งมหัศจรรย์ที่เก่าแก่ที่สุดในสมัยโบราณและเป็นเพียงสิ่งเดียวที่ยังคงมีให้เห็นอยู่ในปัจจุบัน
อิกษวากุ (แก้ความกำกวม)
อิกษวากุ ในภาษาสันสกฤต (इक्ष्वाकु Ikṣvāku) หรือ โอกกากะ ในภาษาบาลี (Okkāka) แปลว่า ต้นขี้กาเทศ สามารถหมายถึง
แอนดรูว์ สแตนตัน
แอนดรูว์ สแตนตัน (Andrew Stanton) เกิดเมื่อวันที่ 3 ธันวาคม ค.ศ. 1965 เป็นผู้กำกับภาพยนตร์ นักเขียนบท ผู้อำนวยการสร้าง และนักพากย์ที่พิกซาร์ซึ่งเขาเข้าร่วมเมื่อปี 1990 ผลงานภาพยนตร์ของเขาได้ร่วมเขียนบทให้พิกซาร์เรื่อง ตัวบั๊กส์ หัวใจไม่บั๊กส์ (1998) (ในฐานะผู้ร่วมกำกับ), นีโม...ปลาเล็ก หัวใจโต๊...โต (2003) และภาคต่อ ผจญภัยดอรี่ขี้ลืม (2016), วอลล์-อี: หุ่นจิ๋วหัวใจเกินร้อย (2008) และภาพยนตร์ไลฟ์แอ็กชั่นของดิสนีย์ จอห์น คาร์เตอร์: นักรบสงครามข้ามจักรวาล (2012) เขายังได้ร่วมเขียนภาพยนตร์ทั้งสี่เรื่องของ ทอย สตอรี่ (1995-2019) และ บริษัทรับจ้างหลอน (ไม่) จำกัด (2001)
นีโม...ปลาเล็ก หัวใจโต๊...โต และ วอลล์-อี: หุ่นจิ๋วหัวใจเกินร้อย ทำให้เขาได้รับสองรางวัลออสการ์ สาขาภาพยนตร์แอนิเมชันยอดเยี่ยม เขายังได้รับการเสนอชื่อเข้าชิงรางวัลออสการ์ สาขาบทภาพยนตร์ดั้งเดิมยอดเยี่ยม สามรางวัล ได้แก่ นีโม...ปลาเล็ก หัวใจโต๊...โต, วอลล์-อี: หุ่นจิ๋วหัวใจเกินร้อย และ ทอย สตอรี่ (1995) และรางวัลออสการ์ สาขาบทภาพยนตร์ดัดแปลงยอดเยี่ยม จาก ทอย สตอรี่ 3 (2010) ทางโทรทัศน์สแตนตันกำกับ สเตรนเจอร์ ธิงส์ สองตอนในปี 2017 ตอนของ มีปัญหา ปรึกษาซอล ในปี 2018, และตอนแรกซีซั่นสุดท้ายของ ลีเจียน ในปี 2019
ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 4 เรื่องของ แอนดรูว์ สแตนตัน
0–59% คำวิจารณ์ที่นักวิจารณ์ไม่ชอบ 60–74% คำวิจารณ์ที่นักวิจารณ์ชอบ  75–100% คำวิจารณ์ที่นักวิจารณ์ชอบมาก
$ ดอลลาร์สหรัฐ
รางวัลที่ได้รับ
จำนวนรางวัลที่เข้าชิงและได้รับจากภาพยนตร์ของ แอนดรูว์ สแตนตัน
เซอร์ไวเวอร์ ดิแอมาซอน
เซอร์ไวเวอร์ ดิ แอมาซอน (Survivor: The Amazon) เป็น ฤดูกาลที่ 6 ของรายการเซอร์ไวเวอร์ ถ่ายทำที่ ป่าในลุ่มแม่น้ำแอมาซอน ประเทศบราซิล เป็นฤดูกาลแรกที่ทั้ง 2 เผ่าถูกแบ่งโดยใช้เพศเป็นเกณฑ์หลัก
การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 14 กุมภาพันธ์ พ.ศ. 2546 เวลา 14:00 น. ตามเวลาประเทศไทย
คาร์มิต บาชาร์
ในเดือนพฤศจิกายน พ.ศ. 2562 มีการประกาศว่า Carmit ได้เข้าร่วม Pussycat Dolls อีกครั้งสำหรับทัวร์รวมตัวในปี พ.ศ. 2563 พวกเขาปล่อยซิงเกิ้ล React คัมแบ็คในวันที่ 7 กุมภาพันธ์ พ.ศ. 2563
สุริยวงศ์
ในมหากาพย์อินเดีย สุริยวงศ์, อิกษวากุ หรือ โอกกากะ เป็นราชวงศ์ที่พระเจ้าอิกษวากุ พระราชาในตำนาน ทรงก่อตั้งขึ้น และประกอบเข้ากับจันทรวงศ์เป็นเชื้อสายหลักเชื้อสายหนึ่งแห่งวรรณะกษัตริย์ พระรามก็เป็นผู้หนึ่งที่มาจากราชวงศ์นี้ ตามเอกสารของศาสนาเชน พระฤษภเทพ ซึ่งเป็นตีรถังกรพระองค์แรกของเชนนั้น ก็คือพระเจ้าอิกษวากุและเป็นผู้ก่อตั้งราชวงศ์นี้ ตีรถังกรพระองค์อื่น ๆ อีก 21 พระองค์นั้นก็กำเนิดในราชวงศ์นี้ ส่วนเอกสารและประเพณีของศาสนาพุทธถือว่า พระโคตมพุทธเจ้า พระพุทธเจ้าพระองค์ปัจจุบัน สืบเชื้อสายมาจากราชวงศ์นี้ พระราชายุคหลัง ๆ อีกหลายพระองค์ในอนุทวีปอินเดียก็อ้างตนว่ามีพื้นเพมาจากราชวงศ์นี้ นอกจากนี้ ศาสนาพุทธถือยังว่า ผู้สถาปนาราชวงศ์นี้ คือ พระเจ้ามหาสมมติ บรรพบุรุษพระองค์หนึ่งของพระเจ้าอิกษวากุ ซึ่งมหาชนสมมุติขึ้นเป็นพระราชาพระองค์แรกแห่งยุคปัจจุบัน มิใช่พระเจ้าอิกษวากุเอง
บุคคลสำคัญของราชวงศ์นี้ เช่น พระเจ้าหริศจันทร์, พระเจ้าทิลีป, พระเจ้าสัคระ, พระเจ้ารฆุ, พระราม, และพระเจ้าปเสนทิโกศล อนึ่ง นอกจากพระโคตมพุทธเจ้า ศาสนาพุทธยังถือว่า พระเจ้าสุทโธทนะ พระบิดาของพระโคตมพุทธเจ้า และพระราหุล พระโอรสของพระโคตมพุทธเจ้า ก็สืบสายพระโลหิตมาจากราชวงศ์นี้เช่นกัน
ต้นกำเนิด
ราชวงศ์นี้เป็นหนึ่งในสองราชวงศ์ใหญ่ที่พบในวรรณกรรมประเภทมหากาพย์และประเภทปุราณะของฮินดู อีกราชวงศ์ คือ จันทรวงศ์ เอกสาร หริวงศ์ ระบุว่า หลังจากที่ทรงรอดพ้นภัยน้ำท่วมใหญ่แล้ว พระมนูไววัสวัตทรงตั้งเมืองอโยธยาขึ้นที่ฝั่งแม่น้ำสรยูเป็นเมืองหลวงของราชอาณาจักรอริยวรรต จากนั้น พระโอรส คือ พระเจ้าอิกษวากุ ซึ่งถือเป็นบรรพบุรุษของสุริยวงศ์ ได้ปกครองต่อมา และมีพระราชาอีกหลายพระองค์ขึ้นครองราชบัลลังก์สืบ ๆ มา เมืองอโยธยาดังกล่าวยังเป็นที่ประสูติของพระรามด้วย
โยนี (ภาษาสันสกฤต)
โยนี หรือ โยนิ (योनि ) เป็นภาษาสันสกฤตหมายถึงอวัยวะเพศหญิง ตรงข้ามกับลึงค์ คำนี้มีหลายความหมายตามบริบท เช่น มดลูก สถานที่เกิด เกสรตัวเมีย ฐานรองรับ แหล่งที่มา ต้นกำเนิด น้ำพุ บ้าน รัง เพนียด แหล่งเก็บรักษา ที่นั่ง ปัญญา
ในศาสนาฮินดู
ในคัมภีร์พระเวทโบราณของอินเดียปรากฏคำ "โยนิ" ในหลายบริบท โดยปรัชญาของฮินดูตามลัทธิตันตระ โยนีเป็นต้นกำเนิดของชีวิตและเป็นตัวแทนเชิงนามธรรมของศักติและเทวี อันเป็นพลังสร้างสรรค์ที่เคลื่อนที่ผ่านไปทั่วเอกภพ
ลึงค์-โยนี
ลึงค์เป็นพลังสร้างสรรค์ของธรรมชาติและเป็นตัวแทนของพระศิวะ หินลึงค์มักวางอยู่ในโยนี โยนีเป็นต้นกำหนดของสิ่งทั้งปวงซึ่งหากปราศจากโยนีแล้ว ความเป็นบุรุษก็ไร้ค่าและปราศจากความหมาย ลึงค์และโยนีอยู่ร่วมกันเป็นตัวแทนนามธรรมของการสรรค์สร้าง
การบูชา
ตามความเชื่อของนิกายศักติ มีการเฉลิมฉลองและบูชาโยนิระหว่าง อัมพุพาจี เมลา เทศกาลประจำปีที่จัดในเดือนมิถุนายน ในรัฐอัสสัม ประเทศอินเดีย เป็นการเฉลิมฉลองการมีระดูของโลก การสักการะมีระดูประจำปีของเทพีกามาขยา จัดขึ้นในกามาขยามนเทียร ซึ่งจะปิดเป็นเวลา 3 วันแล้วจึงเปิดใหม่เพื่อรับผู้แสวงบุญ  วัดแห่งนี้เป็นสถานที่สำคัญแห่งหนึ่งของโลกมีผู้มาเยี่ยมชมเป็นล้านคนต่อปี และระหว่างสี่วันของเทศกาลดังกล่าวมีผู้มาแสวงบุญกว่า 100,000 คน
การสำเร็จความใคร่แบบกลุ่มในเพศชาย
การสำเร็จความใคร่แบบกลุ่มในเพศชาย (Circle jerk) หรืออาจเรียกในภาษาง่าย ๆ ว่า "ชักว่าวหมู่" หรือ "แข่งชักว่าว" เป็นกิจกรรมทางเพศที่กลุ่มชายหรือเด็กชายรวมตัวกันเป็นกลุ่มเพื่อทำการสำเร็จความใคร่ด้วยตนเองพร้อมกัน
การสำเร็จความใคร่แบบกลุ่มในเพศชาย มักจะทำร่วมกันในรูปแบบกิจกรรมการแข่งขันซึ่งจะมี "ผู้ชนะ" ตามกติกาหลาย ๆ รูปแบบตามแต่จะกำหนดขึ้น ซึ่งโดยทั่วไปมักจะอาศัยการตัดสินจากรูปแบบหลั่งน้ำอสุจิ เช่น ผู้ที่หลั่งน้ำอสุจิไวที่สุด, หลั่งช้าที่สุด, ปริมาณน้ำอสุจิมากที่สุด, หรือน้ำอสุจิพุ่งไกลที่สุด เป็นต้น กิจกรรมเช่นนี้อาจจะถูกใช้เป็นจุดเริ่มต้นของความสัมพันธ์ทางเพศระหว่างผู้ชาย หรือถูกใช้เป็นวิธีการปลดปล่อยทางเพศของชายบางช่วงอายุหรือบางสถานการณ์ซึ่งความสัมพันธ์ทางเพศในรูปแบบปกติกับบุคคลอื่นไม่สามารถทำได้
ในขณะที่การสำเร็จความใคร่แบบกลุ่มมักจะถูกตีความถึงความสัมพันธ์ในรูปแบบ การรักร่วมเพศ แต่ผู้เชียวชาญบางคนอาจตีความกิจกรรมดังกล่าวของเด็กชายช่วงวัยรุ่นว่าเป็นพฤติกรรมปกติที่จะเริ่มเรียนรู้การสร้างความสัมพันธ์แบบรักต่างเพศ และเรียนรู้ลักษณะเด่นทางเพศของผู้ชายจากเพื่อนในกลุ่ม
อิร์มาโอ ดู โจเรล
อิร์มาโอ ดู โจเรล (Irmão do Jorel) เป็นการ์ตูนทีวีแอนิเมชันของประเทศบราซิล ออกอากาศทางช่องการ์ตูนเน็ตเวิร์ค สร้างโดย จูเลียนู เอ็นริกู ฉายตอนแรกเมื่อวันที่ 22 กันยายน พ.ศ. 2557
การออกอากาศ
ในประเทศบราซิล ฉายรอบปฐมทัศน์เมื่อวันที่ 22 กันยายน พ.ศ. 2557 ในช่องการ์ตูนเน็ตเวิร์ค
ในลาตินอเมริกา การ์ตูนถูกฉายรอบปฐมทัศน์ในเมื่อวันที่ 2 กุมภาพันธ์ พ.ศ. 2558 ในช่องการ์ตูนเน็ตเวิร์ค
ในประเทศซาอุดีอาระเบีย ฉายรอบปฐมทัศน์เมื่อวันที่ พฤศจิกายน พ.ศ. 2565 ในช่องเอ็มบีซี 3
พาเมล่า เบาว์เด้นท์
ประวัติ
พาเมล่า เบาว์เด้นท์ หรือ เกษวรางค์ เกิดเมื่อวันเสาร์ที่ 3 มิถุนายน พ.ศ. 2515 ที่อำเภอบัวใหญ่ จังหวัดนครราชสีมา มารดาชื่อเพ็ญศรี เจริญในเมือง (เสียชีวิตแล้วเมื่อ 5 พฤษภาคม พ.ศ. 2563) ส่วนบิดาเป็นทหารเป็นคนประเทศอเมริกา แต่บิดามารดาเลิกรากันขณะเธออายุได้สามเดือน หลังจากนั้นมารดาจึงสมรสอีกครั้งกับเคนเนท เบาว์เด้นท์ ชาวอังกฤษ เธอจึงมีน้องชายอีกคนคือเอเดรียน โรเบิร์ต เบาว์เด้น
ในตอนเด็กพาเมล่าอาศัยอยู่กับยายที่จังหวัดนครราชสีมา พาเมล่าสำเร็จการศึกษาระดับอนุบาล-ประถมศึกษาที่โรงเรียนแสนยวิทยาภูมิ โรงเรียนมารีย์วิทยาในจังหวัดนครราชสีมา ก่อนจะย้ายมาศึกษาต่อในระดับมัธยมศึกษาที่โรงเรียนนานาชาติเอกมัย กรุงเทพมหานคร และศึกษาต่อในระดับอนุปริญญา ด้านเลขานุการจาก วิทยาลัยสแตมฟอร์ด
พาเมล่าเริ่มเข้าสู่วงการบันเทิง โดยการชักชวนจากรุ่นพี่ที่เป็นนางแบบในโรงเรียนเซเวนเดย์แอดเวนทีส จนเธอได้เป็นนางแบบในสังกัดเอ็มทีไอ จากนั้นเธอก็ได้แสดงโฆษณาชิ้นแรก คือ ลูกอมซานโตส และได้แสดงโฆษณาหลากหลายตัว แต่ที่สร้างความฮือฮาอย่างมากคือโฆษณา ครีมโลชั่นโอนิวส์ โดยมีวลีฮิตอย่าง เฮ่อ...เปิดให้หมด จากนั้นพาเมล่าก็ไปประกวดนางแบบที่สยามเซ็นเตอร์ ก็คว้ารางรองชนะเลิศอันดับ1 มาครอง ทำให้ชื่อเสียงขอเธอเริ่มเป็นที่รู้จักมากขึ้น จากนั้นเธอได้ถ่ายแบบนิตยสาร Look  ซึ่งคุณประชา มาลีนนท์บังเอิญไปเห็นนิตยสารเล่มนั้น จึงติดต่อเธอมาคุยที่ช่อง3 ด้วยน้ำเสียงของเธอเป็นเสียงที่ใหญ่ และมีเอกลักษณ์ คุณประชา มาลีนนท์เลยให้เธอไปเทสต์เสียงจนร้อง เพื่อออกอัลบั้ม จากนั้นเธอก็ได้เซ็นสัญญากับช่อง3 และ เอสพี ศุภมิตร พร้อมกัน 2 ฉบับ โดยมีข้อบังคับว่า ละครสามารถเล่นได้เลย แต่ถ้าจะออกอัลบั้ม ต้องไปเรียนแคสติ้ง และ ฝึกทักษะต่างๆ ให้ก่อน ถึงจะออกอัลบั้มได้ จากนั้นเธอได้เล่นละครไปและเรียนร้องเพลงควบคู่ไปด้วย
ละครเรื่องแรกในชีวิต คือ นิยายรักนักศึกษา จนเธอก้าวกระโดดมาเล่นละครฟอร์มยักษ์ของ วรายุฑ มิลินทจินดา อย่าง สี่แผ่นดิน ในบท แหม่มลูซิลล์ หลังจากนั้นเธอก็เล่นละครและควบคู่กับการฝึกฝนร้องเพลงกับ อาจารย์วิภา คงคากุล และ อาจารย์จารุณี นาอาจ และฝึกเต้นมา ทิ้งช่วงเวลากว่า 2 ปี
เครื่องหมายบริการ
เครื่องหมายบริการ (service mark) เป็นเครื่องหมายการค้าที่ใช้ระบุบริการ มิใช่ผลิตภัณฑ์ เมื่อจดทะเบียนเครื่องหมายบริการกลางแล้ว สามารถใช้สัญลักษณ์จดทะเบียนมาตรฐาน ® ได้ ก่อนจดทะเบียน การใช้สัญลักษณ์เครื่องหมายบริการ SM (SM ตัวยก) เป็นการปฏิบัติทั่วไป
จิรวรรตน์ สุทธิวณิชศักดิ์
ประวัติและการศึกษา
จิรวรรตน์ เกิดเมื่อวันที่ 30 ตุลาคม พ.ศ. 2543 สำเร็จการศึกษาระดับมัธยมศึกษาจาก โรงเรียนเซนต์คาเบรียล และกำลังศึกษาระดับปริญญาตรีที่ วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขานวัตกรรมสื่อสารสังคม เอกการออกแบบสื่อปฏิสัมพันธ์และมัลติมีเดีย
ทรงสิบสองหน้า
ทรงสิบสองหน้า (dodecahedron, พหูพจน์: -dra) เป็นคำทั่วไปที่ใช้เรียกทรงหลายหน้า (polyhedron) ที่มี 12 หน้า ทรงสิบสองหน้าอาจเป็นรูปทรงที่สมมาตรหรือไม่สมมาตรก็ได้
ทรงสิบสองหน้าปรกติ (regular dodecahedron) เป็นทรงหลายหน้าที่ประกอบด้วยหน้ารูปห้าเหลี่ยมด้านเท่า 12 หน้า มี 20 จุดยอด 30 ขอบ ทรงสิบสองหน้าปรกติ เป็นหนึ่งในทรงตันเพลโต (Platonic solid)
พื้นที่ผิวและปริมาตร
พื้นที่ผิว A และปริมาตร V ของทรงสิบสองหน้าปรกติ ที่มีความยาวขอบทุกด้านเท่ากับ a คำนวณได้ด้วยสูตร
พิกัดคาร์ทีเซียน
พิกัดคาร์ทีเซียนของทรงสิบสองหน้าปรกติ สามารถกำหนดพิกัดได้ดังนี้ เมื่อ φ = (1+√5)/2 คืออัตราส่วนทอง (golden ratio) (บางครั้งเขียนเป็น τ) และความยาวของขอบทุกด้านจะเท่ากับ 2/φ = −1+√5 หน่วย
ทรงสิบสองหน้าอื่นๆ
ทรงสิบสองหน้าอื่นๆ ที่ไม่ใช่ทรงสิบสองหน้าปรกติ อาจมีหลายรูปแบบดังนี้
ประตูเฉินอู่
ประตูเฉินอู่ (, แมนจู: šen u men; Gate of Divine Might หรือ Gate of Divine Prowess) เป็นประตูทิศเหนือของพระราชวังต้องห้ามในกรุงปักกิ่ง ก่อสร้างขึ้นเมื่อปี ค.ศ. 1420 ในสมัยจักรพรรดิหย่งเล่อ แรกเริ่มประตูนี้มีชื่อว่า ประตูเสวียนอู่ (玄武門, ประตูเต่าดำ) เนื่องจากประตูนี้เป็นประตูหลังของวัง แรงงานช่างก่อสร้างรวมถึงสตรีที่เข้ารับคัดเลือกเป็นนางในจะต้องเข้าออกวังผ่านประตูนี้
โซยา (ภาพยนตร์)
โซยา (Зоя) เป็นภาพยนตร์แนวชีวประวัติและสงครามจากสหภาพโซเวียตในปี 1944 กำกับโดย Lev Arnshtam ภาพยนตร์ยังได้ไปเข้าฉายในงานเทศกาลภาพยนตร์กานในปี 1946 ภาพยนตร์เรื่องนี้เล่าชีวประวัติของโซยา คอสโมเดมยานสกายา เด็กนักเรียนสาวชาวมอสโก ที่ต่อสู้ในมหาสงครามของผู้รักชาติ โดยเป็นพลพรรคต่อต้าน เธอถูกทหารเยอรมันประหารชีวิตในเดือนพฤศจิกายน 1941 ที่หมู่บ้าน Petrishcheva ใกล้กรุงมอสโก เธอได้รับเครื่องอิสริยากรณ์วีรชนแห่งสหภาพโซเวียตหลังถูกประหารชีวิต
สโมสรฟุตบอลลิเวอร์พูลในฤดูกาล 2019–20
ฤดูกาล 2019–20 เป็นฤดูกาลที่ 128 ของสโมสรฟุตบอลลิเวอร์พูล และเป็นฤดูกาลที่ 58 ติดต่อกันบนลีกสูงสุดของฟุตบอลอังกฤษ และยังเป็นฤดูกาลที่ 28 ติดต่อกันบนพรีเมียร์ลีก นอกจากพรีเมียร์ลีกแล้วสโมสรได้เข้าแข่งขันในรายการ เอฟเอคัพ, อีเอฟแอลคัพ, ยูฟ่าแชมเปียนส์ลีก เอฟเอคอมมิวนิตีชีลด์, ยูฟ่าซูเปอร์คัพและฟุตบอลชิงแชมป์สโมสรโลก การแข่งขันในฤดูกาลนี้ได้หยุดชั่วคราวเมื่อวันที่ 5 เมษายน ถึง 17 มิถุนายน ค.ศ. 2020 เนื่องจากการระบาดทั่วของไวรัสโคโรนา
ลิเวอร์พูลจบอันดับที่สองใน พรีเมียร์ลีก ฤดูกาล 2018–19 ทำให้ทีมเข้าแข่งขันในรายการเอฟเอคอมมิวนิตีชีลด์ 2019 ซึ่งแพ้ให้กับแมนเชสเตอร์ซิตีจากการยิงลูกโทษ 4–5 และในฐานะที่เป็นผู้ชนะเลิศใน ยูฟ่าแชมเปียนส์ลีก ฤดูกาล 2018–19 ลิเวอร์พูลเข้าแข่งขันในรายการ ยูฟ่าซูเปอร์คัพ 2019 เอาชนะเชลซีจากการยิงลูกโทษ 5–4 โดยเป็นสมัยที่ 4 ที่ลิเวอร์พูลชนะในรายการนี้ โดยเป็นรองแค่ บาร์เซโลนาและเอซี มิลาน ที่ชนะเลิศ 5 สมัย
ลิเวอร์พูลตกรอบในรายการ อีเอฟแอลคัพ ฤดูกาล 2019–20 รอบก่อนรองชนะเลิศ โดยแพ้ แอสตันวิลลา หลังต้องส่งผู้เล่นชุดเยาวชนลงแข่งขัน นำโดยผู้จัดการทีมชุดเยาวชนอายุต่ำกว่า 23 ปี นีล คริตชลีย์ ขณะที่ทีมชุดใหญ่ไปแข่งขันในรายการ ฟุตบอลชิงแชมป์สโมสรโลก 2019 ที่กาตาร์ซึ่งนำโดยคลอพพ์ แล้วลิเวอร์พูลก็ชนะเลิศในรายการนี้เป็นครั้งแรก โดยชนะ ฟลาเม็งกู สโมสรฟุตบอลจากบราซิล ด้วยผล 1–0 ใน นัดชิงชนะเลิศ หลังต่อเวลาพิเศษ ทำให้เป็นสโมสรฟุตบอลอังกฤษทีมแรกที่ชนะเลิศ ยูฟ่าแชมเปียนส์ลีก, ยูฟ่าซูเปอร์คัพและฟุตบอลชิงแชมป์สโมสรโลกในปีเดียวกัน ลิเวอร์พูลตกรอบในรายการยูฟ่าแชมเปียนส์ลีกโดยแพ้ให้กับอัตเลติโกเดมาดริด ในรอบ 16 ทีมสุดท้ายด้วยผลประตูรวมทั้งสองนัด 4–2
เมื่อวันที่ 25 มิถุนายน ลิเวอร์พูลเป็นแชมป์ลีกสูงสุดสมัยที่ 19 โดยเป็นครั้งแรกตั้งแต่ ฤดูกาล 1989–90 และครั้งแรกในสมัยพรีเมียร์ลีก ลิเวอร์พูลได้ทำสถิติชนะเกมเหย้าในลีกสูงสุดติดต่อกัน 23 นัด, มีคะแนนห่างกันมากที่สุด 22 คะแนน และชนะติดต่อกันในพรีเมียร์ลีก 18 นัด ลิเวอร์พูลทำสถิติเป็นทีมที่ชนะเลิศพรีเมียร์ลีกก่อนจะจบการแข่งขันแล้วเหลือเกมการแข่งขันมากที่สุด (โดยเหลืออีก 7 เกม) และเป็นทีมที่ชนะเลิศพรีเมียร์ลีกช้าที่สุด (เป็นทีมเดียวที่ชนะเลิศในเดือนมิถุนายน) ลิเวอร์พูลลงเล่นไม่แพ้ใครในลีก 44 นัด ทำสถิติเป็นอันดับที่ 2 ในประวัติศาสตร์ลีกสูงสุด จนกระทั่งแพ้ให้กับ วอตฟอร์ด เมื่อวันที่ 29 กุมภาพันธ์ ค.ศ. 2020
ภาพรวมการซื้อ-ขายผู้เล่น
รายจ่าย
ฤดูร้อน: ▼ £ 1,300,000
ฤดูหนาว: ▼ £ 7,250,000
ทั้งหมด: ▼ £ 8,550,000
รายรับ
ฤดูร้อน: ▲ £ 41,000,000
ฤดูหนาว: ▲ £ 3,200,000
ทั้งหมด: ▲ £ 44,200,000
ค่าใช้จ่ายสุทธิ
ฤดูร้อน: ▲ £ 39,700,000
ฤดูหนาว: ▼ £ 4,050,000
ทั้งหมด: ▲ £ 35,650,000
ผลงานรวม
{| class="wikitable" style="text-align: center" !rowspan=2|การแข่งขัน !colspan=8|สถิติ !เล่น !ชนะ !เสมอ !แพ้ !ได้ !เสีย !ต่าง !% ชนะ
! ทั้งหมด
แมตช์
โปรแกรมการแข่งขันพรีเมียร์ลีกประกาศเมื่อวันที่ 13 มิถุนายน ค.ศ. 2019
เอฟเอคัพ
ลิเวอร์พูลเข้าร่วมการแข่งขันในรายการนี้ในรอบที่สาม การจับสลากจัดขึ้นเมื่อวันที่ 2 ธันวาคม 2019
อีเอฟแอล คัพ
ลิเวอร์พูลเข้าร่วมการแข่งขันในรอบที่สาม การจับสลากจัดขึ้นเมื่อวันที่ 28 สิงหาคม ค.ศ. 2019 โดยถ่ายทอดสดผ่าน สกายสปอร์ตส การจับสลากรอบที่สี่จัดขึ้นเมื่อวันที่ 25 กันยายน ค.ศ. 2019 การจับสลากรอบก่อนรองชนะเลฺศจัดขึ้นเมื่อวันที่ 31 ตุลาคม ออกอากาศสดทางบีบีซีเรดิโอ 2
ยูฟ่าแชมเปียนส์ลีก
ลิเวอร์พูลเข้าร่วมการแข่งขันในรอบแบ่งกลุ่ม หลังจากชนะเลิศในรายการนี้เมื่อฤดูกาล 2018-19 โดยจับสลากอยู่ในกลุ่มเดียวกับ นาโปลี, เร็ดบุลซัลทซ์บวร์ค และ เคงก์
รอบแพ้คัดออก
การจับสลากรอบ 16 ทีมสุดท้ายจัดขึ้นเมื่อวันที่ 16 พฤศจิกายน 2019 เวลา 12:00 CET ที่สำนักงานใหญ่ยูฟ่าเมืองนียง, สวิตเซอร์แลนด์
ผู้เล่นที่ทำประตูสูงสุด
รวมทุกการแข่งขัน โดยถ้าประตูรวมเท่ากันจะเรียงตามหมายเลขเสื้อ
ผู้ช่วยทำประตู
รวมทุกการแข่งขัน ประตูบางลูกอาจจะไม่มีผู้ช่วยทำประตู
รางวัลนักเตะยอดเยี่ยมประจำเดือนของสแตนดาร์ด ชาร์เตอร์ด
รางวัลนักเตะยอดเยี่ยมประจำเดือนของสโมสรจากการโหวตของแฟนบอลผ่านทางเว็บไซต์ Liverpoolfc.com
สหพันธ์รถยนต์ระหว่างประเทศ
สหพันธ์รถยนต์ระหว่างประเทศ (Fédération Internationale de l'Automobile หรือ FIA; International Automobile Federation) เป็นสมาคมที่จัดตั้งขึ้นตามที่สหพันธ์นานาชาติของการยอมรับรถยนต์คลับ (AIACR) ในวันที่ 20 มิถุนายน พ.ศ. 2447 โดยทำหน้าที่สำคัญขององค์กรเกี่ยวกับการแข่งความเร็ว
ประวัติ
สหพันธ์รถยนต์ระหว่างประเทศเป็นหน่วยงานที่ตั้งขึ้นมาโดยไม่แสวงหากำไร เริ่มก่อตั้งในปี พ.ศ. 2447 ซึ่งมีสำนักงานใหญ่อยู่ที่ปารีส เป็นการรวมตัวกันขององค์กรยานยนต์กว่า 236 ประเทศ และสหพันธ์กีฬา 141 สหพันธ์จาก 5 ทวีป โดย 1 ในความรับผิดชอบหลักของสหพันธ์ฯ ก็คือ การพัฒนาวงการกีฬายานยนต์ทั่วโลกโดยผ่านตัวแทนสมาชิกจากประเทศต่าง ๆ ซึ่งจะนำมาสู่การพัฒนาส่งต่อไปยังมือสมัครเล่นและมืออาชีพที่ชื่นชอบกีฬายานยนต์เช่นเดียวกัน สหพันธ์ฯ ได้กำหนดกฎ ระเบียบ และความปลอดภัยต่าง ๆ ให้เป็นมาตรฐานเดียวกันเพื่อที่จะปกป้องนักแข่งจากการเกิดอุบัติเหตุ และส่งเสริมผลประโยชน์แก่นักแข่งผ่านทางองค์กรภายในสหภาพยุโรปและองค์กรระหว่างประเทศอื่น ๆ
เจสสิก้า ซัตทา
เจสสิก้า ซัตทา (Jessica Sutta) (เกิด 14 พฤษภาคม พ.ศ. 2525) หรือที่รู้จักกันในชื่อเล่นของเธอว่า J Sutta เป็นนักร้อง นักเต้น และนักแสดงชาวอเมริกันที่เป็นที่รู้จักกันดีในฐานะสมาชิกของวงเกิร์ลกรุ๊ปป๊อป The Pussycat Dolls
จิรัชพงศ์ ศรีแสง
จิรัชพงศ์ ศรีแสง เกิดวันที่ 9 มีนาคม พ.ศ. 2540 เป็นนักแสดงชายชาวไทยในสังกัด GMMTV เริ่มเข้ามาสู่วงการบันเทิงและได้มีผลงานการแสดงเรื่องแรกในปี พ.ศ. 2560 กับซีรีส์เรื่อง ครั้งนั้น..ไม่ลืม ในบท มาร์ค ต่อมาก็ได้มีผลงานการแสดงซีรีส์เรื่อง ใครคืออองชองเต ในปี พ.ศ. 2565
จิรัชพงศ์ศึกษาระดับชั้นมัธยมศึกษาจากโรงเรียนสารวิทยา จบปริญญาตรีในสาขาวิชาการตลาดดิจิทัล วิทยาลัยนิเทศศาสตร์ มหาวิทยาลัยรังสิต มีผลงานแสดงครั้งแรกในซีรีส์เรื่อง ครั้งนั้น...ไม่ลืม รับบทเป็น มาร์ค ตัวละครที่ค่อนข้างเก็บกด ด้วยที่ว่าคุณพ่อจะคอยวางแผนทุกอย่างในชีวิต การรับบทนี้ จิรัชพงศ์ยังได้เรียนเทควันโด หลังจากนั้นแสดงในซีรีส์วายเรื่อง ใครคืออองชองเต รับบท อัคค์ แสดงคู่กับ กษิดิ์เดช ปลูกผล ซึ่งเป็นเพื่อนที่เรียนหนังสือโรงเรียนเดียวกันมาตั้งแต่เด็ก ๆ เรื่องนี้ถือเป็นการรับบทนักแสดงนำครั้งแรกอย่างเต็มตัวของจิรัชพงศ์
รายชื่อตอนในดราก้อนบอล
นี่คือรายชื่อตอนในดราก้อนบอล
เรย์ คอร์เดโร
เรย์ คอร์เดโร หรือ อังเคิลเรย์ เกิดเมื่อวันที่ 12 ธันวาคม พ.ศ. 2467 ชาวฮ่องกง เป็นผู้ประกาศและนักจัดรายการวิทยุ ของสถานีโทรทัศน์และวิทยุแห่งฮ่องกง ที่ได้รับการจัดลำดับโดย กินเนสบุ๊คเวิลด์เรคคอร์ด ให้เป็นนักจัดรายการวิทยุที่จัดรายการติดต่อกันยาวนานที่สุดในโลก ครอบครัวของ อังเคิลเรย์ เป็นชาวโปรตุเกส ที่ย้ายมาจากมาเก๊า
เขาเสียชีวิตเมื่อวันที่ 13 มกราคม พ.ศ. 2566 เมื่ออายุ 98 ปี
การทำงาน
เริ่มทำงานให้ สถานีโทรทัศน์และวิทยุแห่งฮ่องกง ในปี พ.ศ. 2503 ในฐานะหัวหน้าผู้จัดรายการเพลงประเภทไลท์มิวสิค ในปี พ.ศ. 2513 จึงเริ่มจัดรายการที่มีชื่อว่า ออลเดอะเวย์วิทเรย์ ซึ่งออกอากาศต่อเนื่องมาถึงปัจจุบัน ในตลอดช่วงอาชีพการทำงานของเขาได้สัมภาษณ์นักร้องนักดนตรีมากมายรวมทั้ง เดอะบีเทิลส์ ถึง 3ครั้ง
อังเคิลเรย์ ได้รับพระราชทานเหรียญ BBS MBE จาก สมเด็จพระราชินีนาถเอลิซาเบธที่ 2 แห่งสหราชอาณาจักร
อันโตนิ โลซาโน
อันโตนิ รูเบน โลซาโน โกลอน (Anthony Rubén Lozano Colón; เกิด 25 เมษายน ค.ศ. 1993) หรือที่รู้จักกันในนาม โชโก โลซาโน เป็นนักฟุตบอลชาวฮอนดูรัส ปัจจุบันลงเล่นในตำแหน่งกองหน้าให้แก่กาดิซ สโมสรในลาลิกา และทีมชาติฮอนดูรัส
ภูมิรัฐศาสตร์
ภูมิรัฐศาสตร์ (geopolitics) คือ การศึกษาเกี่ยวกับผลกระทบทางภูมิศาสตร์ (มนุษย์และกายภาพ) ที่มีต่อการเมืองและความสัมพันธ์ระหว่างประเทศ แม้ว่าภูมิรัฐศาสตร์มีความเกี่ยวข้องกับกลุ่มประเทศและความสัมพันธ์ที่เกิดขึ้น แต่ก็อาจมุ่งเน้นถึงสถานะอื่น ๆ ของรัฐอีกสองชนิด คือ รัฐอิสระโดยพฤตินัยซึ่งได้รับการรับรองอย่างไม่สมบูรณ์ และความสัมพันธ์ระหว่างการแบ่งเขตภูมิศาสตร์ระดับชาติ เช่น รัฐรวมอันเกิดจากการใช้ระบอบสหพันธรัฐ สมาพันธรัฐ หรือกึ่งสหพันธรัฐ
ภูมิรัฐศาสตร์มุ่งเน้นถึงอำนาจการเมืองในพื้นที่ทางภูมิศาสตร์ โดยเฉพาะอาณาเขตทางน้ำและทางบกภายใต้ความสัมพันธ์กับประวัติศาสตร์การทูต ในทางวิชาการภูมิรัฐศาสตร์ทำหน้าที่ในการวิเคราะห์ประวัติศาสตร์และสังคมศาสตร์โดยอ้างถึงภูมิศาสตร์ภายใต้ความสัมพันธ์ทางการเมือง มีกลุ่มต่าง ๆ ที่หลากหลายนอกเหนือจากทางวิชาการที่แสดงถึงการคาดการณ์ทางภูมิรัฐศาสตร์ รวมถึงกลุ่มไม่แสวงหาผลกำไรและสถาบันเอกชนที่แสวงหาผลกำไร (เช่น นายหน้าซื้อขายหลักทรัพย์ และบริษัทที่ปรึกษา ) หัวข้อของภูมิรัฐศาสตร์ประกอบด้วยความสัมพันธ์ระหว่างผลประโยชน์ของตัวกระทำการทางการเมืองระหว่างประเทศและผลประโยชน์ที่มุ่งเน้นถึงเนื้อที่ พื้นที่ หรือองค์ประกอบทางภูมิศาสตร์อันเกี่ยวข้องกับการสร้างระบบภูมิรัฐศาสตร์ "ภูมิรัฐศาสตร์เชิงวิพากษ์" โจมตีทฤษฎีคลาสสิกทางภูมิรัฐศาสตร์โดยสะท้อนบทบาททางการเมืองหรือแนวคิดเพื่อมหาอำนาจในช่วงยุคและหลังยุคของจักรวรรดินิยม
คริสโตเฟอร์ ก็อกวิลต์ (Christopher Gogwilt) และนักวิจัยอื่น ๆ ได้ใช้คำว่าภูมิรัฐศาสตร์เพื่ออธิบายภาพกว้าง ๆ ของแนวคิด โดยทั่วไปหมายถึง "คำพ้องของความสัมพันธ์ทางการเมืองระหว่างประเทศ" โดยเฉพาะ "เพื่อบ่งบอกถึงโครงสร้างระดับโลกของความสัมพันธ์ดังกล่าว" ซึ่งสร้างขึ้นใน "ช่วงต้นศตวรรษที่ 20 สำหรับวิทยาศาสตร์เทียมของภูมิศาสตร์การเมือง" และทฤษฎีทางวิทยาศาสตร์เทียมอื่น ๆ ของนิยัตินิยมทางประวัติศาสตร์และภูมิศาสตร์
การแข่งขันด้านทรัพยากรน้ำมันและแก๊สระหว่างประเทศเป็นหนึ่งในจุดสนใจหลักของวรรณกรรมทางภูมิรัฐศาสตร์ในช่วงหลังสงครามโลกเป็นต้นไป ตั้งแต่ ค.ศ. 2010 เกิดแขนงใหม่ทางภูมิรัฐศาสตร์ขึ้นโดยมุ่งเน้นถึงความสัมพันธ์ทางอำนาจระหว่างประเทศที่เกี่ยวข้องกับพลังงานทดแทน
ดูเพิ่ม
• แก๊สธรรมชาติและหมวดหมู่:ท่อส่งแก๊สธรรมชาติ
• เขตอิทธิพล
• ทวีปยูเรเชีย
• เทวาธิปไตย
• ปืน เชื้อโรค และเหล็กกล้า
• เลเบนสเราม์
บางกะดี
บางกะดี อาจหมายถึง
ตู้โทรศัพท์แดง
ตู้โทรศัพท์แดง (red telephone box) คือ ตู้โทรศัพท์สำหรับสาธารณะ ซึ่งได้รับการออกแบบโดยเซอร์ กิลเลส กิลเบอต์ สกอตต์ เป็นสัญลักษณ์ที่คุ้นเคยบนถนนในสหราชอาณาจักร มอลตา เบอร์มิวดา และยิบรอลตาร์ แม้ว่าตู้โทรศัพท์แดงตามธรรมเนียมอังกฤษจะมีจำนวนลดลงในหลายปีมานี้ แต่ตู้เหล่านี้ยังถูกพบได้ในหลายสถานที่ตลอดจนทั่วประเทศ และอาณานิคมอังกฤษอย่างเป็นทางการทั่วโลก สีแดงถูกเลือกให้ง่ายต่อการสังเกต
ตั้งแต่ ค.ศ. 1926 ป้ายชื่อของตู้โทรศัพท์ถูกประดับตกแต่งด้วยมงกุฎทิวดอร์ (Tudor Crown) ที่ยื่นออกมา อันเป็นตัวแทนของรัฐบาลอังกฤษ ตู้โทรศัพท์แดงถูกใช้บ่อยครั้งในฐานะตัวแทนของวัฒนธรรมอังกฤษทั่วโลก แม้ว่าจะหยุดการผลิตไปแล้วด้วยการแทนที่ของตู้โทรศัพท์รุ่น KX ใน ค.ศ. 1985 แต่ตู้โทรศัพท์แดงจำนวนมากยังคงอยู่
สีที่ถูกใช้รู้จักในฐานะ "แดงดวงอาทิตย์" (currant red) และถูกกำหนดโดยมาตรฐานอังกฤษ BS 381C-539
ปลากระเบนปากแหลม
ปลากระเบนปากแหลม หรือ ปลากระเบนตุ๊กตา (Scaly whipray; ) เป็นปลากระเบนชนิดหนึ่ง ในวงศ์ปลากระเบนธง (Dasyatidae)
มีรูปร่างคล้ายว่าว ลำตัวแบนลงมาก ส่วนหน้าตาจะยื่นยาวแหลม ขอบจมูกมีขนาดใหญ่เท่ากับความยาว ช่องเปิดเหงือกมี 5 คู่อยู่ด้านท้อง ส่วนหางแยกออกจากส่วนลำตัวอย่างเห็นได้ชัด หางมีลักษณะแบน มีหนามแหลม 2 อัน ขอบหนาหยักเป็นจักร ความยาวของหางใกล้เคียงกับความยาวลำตัว ซึ่งนับว่าไม่ยาวมากเมื่อเทียบกับปลากระเบนชนิดอื่นในสกุล Himantura ด้วยกัน ด้านบนของลำตัวสีน้ำตาลอ่อน มีจุดสีน้ำตาลม่วงกระจายอยู่ทั่วไป ใต้ท้องมีสีขาว
พบอาศัยอยู่ตามชายฝั่งทะเลอยู่ตามหน้าดินในชายฝั่งทะเลตั้งแต่ทะเลแดง, ชายฝั่งของแอฟริกาตะวันออก, มอริเชียส, อินโด-แปซิฟิก, ไปจนถึงอินโดนีเซีย
ในบางครั้งเข้ามาหากินในแหล่งน้ำกร่อยหรือปากแม่น้ำได้ จัดเป็นปลากระเบนขนาดเล็กชนิดหนึ่ง โดยมีความกว้างเฉลี่ยของลำตัวประมาณ 25 เซนติเมตรเท่านั้น ในประเทศไทยใช้เนื้อเพื่อการบริโภค
Rucervus
Rucervus (/รู-เซอ-วัส/) เป็นสกุลของกวางที่กระจายพันธุ์ในอินเดีย, เนปาล, อินโดจีน และเกาะไหหลำ ของจีน ส่วนใหญ่สูญเสียถิ่นที่อยู่อาศัยจากการทำลายป่า รวมทั้งถูกล่า และมีบางชนิดที่สูญพันธุ์ไปแล้ว
กวางในสกุลนี้เคยถูกรวมเป็นสกุลเดียวกันกับสกุล Cervus แต่ถูกจัดให้เป็นสกุลต่างหาก ตามหลักของความแตกต่างทางสัณฐานวิทยา ตามหลักฐานทางพันธุกรรมแล้ว ละองละมั่งควรจะใช้สกุล Cervus ขณะที่ทั้ง 2 ชนิดที่เหลือยังใช้ที่สกุล Rucervus อยู่ หรืออย่างน้อยก็ย้ายไปในสกุล Axis
การจำแนก
จำแนกออกได้เป็น 3 ชนิด
นอกจากนี้แล้วในส่วนของละองละมั่ง บางครั้งอาจใช้ชื่อสกุล  Panolia และมีความใกล้เคียงกับกวางเดวิด รวมถึงอาจแบ่งออกได้อีกเป็น 2 หรือ 3 ชนิด
สกุลหมูป่าหน้าหูด
สกุลหมูป่าหน้าหูด สัตว์กีบคู่จำพวกหนึ่ง จัดอยู่ในวงศ์ย่อย Phacochoerinae และสกุล Phacochoerus ในวงศ์หมู (Suidae)
หมูป่าหน้าหูด มีลักษณะแตกต่างจากหมูป่าทั่วไปอย่างเห็นได้ชัดเจน คือ มีลักษณะตัวโต หน้าแบนกว้าง ตาเล็ก มีจุดเด่นคือใต้ตาทั้งสองข้างมีก้อนเนื้อคล้ายหูดขนาดใหญ่ปรากฏอยู่ มีเขี้ยวโง้งออกมานอกปากเห็นชัดเจน ซึ่งเขี้ยวนี้จะใหญ่กว่าหมูป่าทั่วไป ประโยชน์ของการมีหูดนี้คือ ช่วยป้องกันใบหน้าและดวงตาเมื่อต่อสู้กัน อีกทั้งยังเป็นเครื่องหมายที่บ่งบอกถึงความแตกต่างระหว่างเพศอีกด้วย โดยในตัวผู้จะมีทั้งหูดและเขี้ยวโง้งยาวกว่าตัวเมีย เขี้ยวของตัวผู้จะมีเขี้ยวด้านบนถึงสองเขี้ยว มีความยาวได้ถึง 20 เซนติเมตร ซึ่งนอกจากใช้ต่อสู้แล้ว ยังสามารถใช้ประโยชน์ในการขุดหาอาหารได้อีกด้วย ซึ่งจากหมูจำพวกอื่น
หมูป่าหน้าหูด มีขนสาก ๆ ปกคลุมตัว แต่เมื่อมองจากระยะไกลจะเห็นว่าส่วนคอไปจนถึงใบหน้าจะไม่มีขน แต่จะมีขนแผงหลังไปจนถึงส่วนหัว หมูป่าหน้าหูดขุดกินอาหารจำพวกพืชเป็นหลัก เช่น หน่อไม้, รากพืชต่าง ๆ ตลอดจนถึงสัตว์ขนาดเล็ก ๆ ด้วย แม้จะมีรูปร่างลักษณะน่าเกรงขาม แต่หมูป่าหน้าหูดกลับมีอุปนิสัยขี้ตื่นตกใจและขี้ขลาดกว่าหมูป่าธรรมดา เมื่อพบกับศัตรูมักจะเป็นฝ่ายวิ่งหนีมากกว่าสู้
พบกระจายพันธุ์ในพื้นที่เปิดโล่งของทวีปแอฟริกา นับตั้งแต่ส่วนแอฟริกาใต้สะฮาราลงไป
การจำแนก
แบ่งออกได้เป็น 2 ชนิด
เคอร์ทิสส์ พี-40 วอร์ฮอว์ค
เคอร์ทิสส์ พี-40 วอร์ฮอว์ค (Curtiss P-40 Warhawk) เป็นเครื่องบินขับไล่ที่นั่งเดี่ยวของสหรัฐ ใช้โดยกองทัพอากาศทหารบกสหรัฐในระหว่างสงครามโลกครั้งที่สอง
วอลเลย์บอลชายชิงแชมป์สโมสรโลก 2016
การตัดสินลำดับจากผลการแข่งขัน
ในการแข่งขันหากผลว่ามีผลเท่ากันจะตัดสินตามลำดับดังนี้
แมตช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมตช์ที่แช่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
ฆิรัลดา
ฆิรัลดา (La Giralda ) หมายถึงหอระฆังของอาสนวิหารเซบิยา ในเซบิยา ประเทศสเปน ฆิรัลดาแรกเริ่มสร้างขึ้นเป็นหออะษานของมัสยิดใหญ่เซบิยาในอัลอันดูลัส ซึ่งในเวลานั้นสเปนอยู่ภายใต้ปกครองของชาวมัวร์ รัชสมัยอัลโมฮัด หอระฆังสร้างขึ้นด้วยศิลปะแบบเรนเนสซองส์ต่อเติมเข้ามาโดยชาวคาทอลิกหลังขับไล่มุสลิมออกจากพื้นที่ อาสนวิหารเซบิยาซึ่งรวมถึงหอระฆังฆิรัลดา ได้รับการขึ้นทะเบียนเป็นแหล่งมรดกโลกของยูเนสโกในปี 1987 ร่วมกับอัลกาซาร์แลดหอจดหมายเหตุอินดิอัส หอคอยมีความสูง 104.1 m และเป็นหนึ่งในสิ่งปลูกสร้างที่สำคัญที่สุดของเซบิยาจนถึงปัจจุบัน
สมัคร ชาลีกุล
สมัคร ชาลีกุล (5 พฤษภาคม พ.ศ. 2481 — ) อดีตสภาผู้แทนราษฎรไทย ชุดที่ 11 จากพรรคแนวร่วมสังคมนิยม เขต 1 จังหวัดชัยภูมิ เป็นหนึ่งในผู้ลี้ภัยเข้าป่าภายหลังเหตุการณ์ 6 ตุลา
ประวัติและการศึกษา
สมัคร ชาลีกุล เกิดเมื่อ 5 พฤษภาคม พ.ศ. 2481 เป็นบุตรคนที่ 6 จากทั้งหมด 7 คนของ กวี (กองมี) ชาลีกุล และนางวัน ชาลีกุล (โคบำรุง) สำเร็จการศึกษาระดับประถม (ประถม 4) จาก โรงเรียนบ้านสัมพันธ์ ตำบลบุ่งคล้า อำเภอเมืองชัยภูมิ จังหวัดชัยภูมิ ในปี พ.ศ. 2492 สำเร็จชั้นมัธยมศึกษาปีที่ 6 จากโรงเรียนชัยภูมิภักดีชุมพล (โรงเรียนชัยภูมิ) ในปี พ.ศ. 2498 สำเร็จประกาศนียบัตรวิชาชีพชั้นสูงในปี พ.ศ. 2503 จากมหาวิทยาลัยเทคโนโลยีราชมงคลกรุงเทพ (เทคนิคกรุงเทพฯ) ประกาศนียบัตรวิชาการบริหารโรงงานจาก University of Applied Sciences Bingen ประเทศเยอรมนี ในปี พ.ศ. 2506 และ Diploma in Heavy Duty Equipment จากโทรอนโต มลรัฐออนแทรีโอ ประเทศแคนาดา ในปี พ.ศ. 2511
การทำงาน
สมัคร เข้ารับราชการเป็นครูระหว่างปี พ.ศ. 2513 ถึงปี พ.ศ. 2517 ณ ศูนย์วิศวกรรมเกษตร ไทย-เยอรมัน วิทยาลัยเทคโนโลยีและอาชีวศึกษา ปทุมธานี (ปัจจุบันคือ มหาวิทยาลัยเทคโนโลยีราชมงคลธัญบุรี วิทยาเขตปทุมธานี)
ในปี พ.ศ. 2518 สมัครเป็นหนึ่งในผู้ก่อตั้งพรรคแนวร่วมสังคมนิยม และลงสมัครเลือกตั้งเป็นสมาชิกสภาผู้แทนราษฎรในเขต 1 จังหวัดชัยภูมิ และได้รับเลือกตั้งให้เป็นสมาชิกสภาผู้แทนราษฎรเขต 1 จังหวัดชัยภูมิ ในขณะดำรงตำแหน่งสมาชิกสภาผู้แทนราษฎรสมัครเคยเป็นแกนนำผู้เสนอร่างพระราชบัญญัติถอดยศจอมพลถนอม กิตติขจร จอมพลประภาส จารุเสถียร และ พ.อ. ณรงค์ กิตติขจร
ธาราหิมาลัย
ธาราหิมาลัย หนึ่งในสี่ละครฉลองครบรอบ 40 ปี ไทยทีวีสีช่อง 3 ชุด 4 หัวใจแห่งขุนเขา จากนวนิยายชุด บ้านไร่ปลายฝัน ธาราหิมาลัย เป็นละครแนวโรแมนติก ดรามา ของบริษัท เมคเกอร์ วาย กรุ๊ป จำกัด บทประพันธ์โดย ณารา บทโทรทัศน์โดย ณัฐิยา ศิรกรวิไล กำกับการแสดงโดย กฤษณ์ ศุกระมงคล ควบคุมการผลิตโดย ยศสินี ณ นคร นำแสดงโดย อธิชาติ ชุมนานนท์ แสดงเป็น เจ้าชายภูวเนศ คิมเบอร์ลี แอน โวลเทมัส แสดงเป็น ทิพย์ธารา (น้ำ) ออกอากาศครั้งแรกวันที่ 16 ตุลาคม - 5 พฤศจิกายน พ.ศ. 2553 ทุกวันศุกร์ เวลา 20.30 - 22.30 น. และวันเสาร์ - วันอาทิตย์ เวลา 20.15 - 22.30 น. โดยนำมาออกอากาศซ้ำวันที่ 5 เมษายน - 8 พฤษภาคม พ.ศ. 2555 ทุกวันจันทร์-ศุกร์ เวลา 14.40 - 15.40 น.
จากผลการสำรวจของเอแบคโพล ในหัวข้อ "ที่สุดแห่งปี 2553 ด้านบันเทิง" ละครเรื่อง ธาราหิมาลัย ติดอันดับ 1 ของละครไทย ที่เป็นที่ชื่นชอบมากที่สุดในปี 2553 ด้วยคะแนนร้อยละ 16.0
ออกอากาศครั้งแรก
วันที่ 16 ตุลาคม - 5 พฤศจิกายน พ.ศ. 2553 ทุกวันวันศุกร์ เวลา 20.30 - 22.30 น. และวันเสาร์ - วันอาทิตย์ เวลา 20.15 - 22.30 น.
ฟรังซิชกู กูแตรึช
ฟรังซิชกู กูแตรึช (Francisco Guterres) เป็นนักการเมืองชาวติมอร์-เลสเตซึ่งดำรงตำแหน่งประธานาธิบดีติมอร์-เลสเตตั้งแต่ปี พ.ศ. 2560 ถึง พ.ศ. 2565
ภาวะเสียการสื่อความ
ภาวะเสียการสื่อความ (aphasia) คือภาวะที่ทำให้ผู้ป่วยไม่สามารถเข้าใจหรือสื่อสารด้วยภาษาได้ อันเป็นผลจากการเสียหายต่อบางส่วนของสมอง สาเหตุส่วนใหญ่คือโรคหลอดเลือดสมองเฉียบพลันและการบาดเจ็บที่ศีรษะ นอกจากนี้ยังมีสาเหตุอื่นๆ ที่พบได้น้อยกว่า เช่น เนื้องอกสมอง การติดเชื้อของสมอง หรือโรคสมองเสื่อมต่างๆ เป็นต้น
พ็อกเก็ตมอนสเตอร์ XY
พ็อกเก็ตมอนสเตอร์ XY หรือ โปเกมอน เอกซ์วาย (ポケットモンスター XY　Pocket Monsters XY) เป็นภาพยนตร์อนิเมะซีรีส์โปเกมอนลำดับที่ 5 เป็นภาคต่อจาก พ็อกเก็ตมอนสเตอร์ เบสวิช ภาคนี้ได้มีการแบ่งออกเป็น 2 ซีซั่นย่อย ๆ คือ
จุดสำคัญ
โปเกมอน XY เป็นซีรีส์ที่นำมาจากเกม โปเกมอน X และ Y โดยเป็นซีรีส์ที่พูดถึงการเดินทางของพวกซาโตชิในเขตคาลอส โดยมีผู้ร่วมเดินทางคือเซเรน่า ซิตรอนและยูรีก้า ซึ่งในซีรีส์นี้ ได้มีความเปลี่ยนแปลงอย่างมากเพราะเป็นซีรีส์ที่โปเกมอนสามารถพัฒนาร่างเมก้าได้ รวมถึงความสัมพันธ์ของตัวละครหลัก ๆ อย่างลึกซึ้งมากกว่าซีรีส์ก่อน ๆ และได้มีการเปลี่ยนแปลงในส่วนของแก๊งร็อคเก็ตไม่ให้เก่งเกินไปเหมือนในภาคที่แล้ว
ในซีซั่น XY & Z จะเป็นปรากฏตัวของแก๊งแฟลร์และเป็นการต่อสู้ครั้งใหม่ของพวกซาโตชิ
พ็อกเก็ตมอนสเตอร์ XY
หมายเหตุ
พ็อกเก็ตมอนสเตอร์ XY & Z
หมายเหตุ
พ็อกเก็ตมอนสเตอร์ XY ภาคพิเศษ พัฒนาร่างเมก้าที่แข็งแกร่งที่สุด
พ็อกเก็ตมอนสเตอร์ XY ภาคพิเศษ สุดยอดร่างพัฒนาเมก้า (ポケットモンスター XY 特別編 最強メガシンカ) เป็นตอนพิเศษที่มีเนื้อหาช่วงเวลาเดียวกับซีรีส์หลัก (XY) โดยมีเทรนเนอร์ อลันเป็นตัวเอกของเรื่อง เพื่อตามหาสุดยอดพลังวิวัฒนาการเมก้า มีจำนวนตอนทั้งหมด 4 ตอน
การออกอากาศ
พ็อกเก็ตมอนสเตอร์ XY ออกอากาศครั้งแรกในประเทศญี่ปุ่นเมื่อวันที่ 17 ตุลาคม ค.ศ. 2013 ออกอากาศทุกวันพฤหัสบดีเวลา 19:00 - 19:30 น. ทางสถานีโทรทัศน์ทีวีโตเกียว
ในส่วน ประเทศไทย ทรูวิชันส์ได้เป็นผู้ถือลิขสิทธิ์โปเกมอน และได้มีการนำพ็อกเก็ตมอนสเตอร์ XY มาออกอากาศ โดยออกอากาศครั้งแรกผ่านทางช่อง ทรูสปาร์ก เมื่อวันที่ 18 ตุลาคม 2557 เวลา 09.00 น. ทุกวันเสาร์ - อาทิตย์ และ 19.00 ใน พ็อกเก็ตมอนสเตอร์ XY & Z ย้ายช่องเป็นช่อง ทรูสปาร์ก Jump ทุกวันเสาร์ เวลา 09.00 น. เมื่อวันที่ 8 พฤษภาคม 2559 และออกอากาศทางช่อง ทรูโฟร์ยู เมื่อวันที่ 1 พฤศจิกายน 2557 ทุกวันเสาร์ - อาทิตย์ เวลา 08.30 น. อย่างไรก็ตามในเดือนพฤษภาคมถึงวันที่ 24 มกราคม 2559 ได้เปลี่ยนวันออกอากาศเป็นวันเสาร์เพียงวันเดียวจนจบภาค ส่วนวันอาทิตย์นำตอนที่เนื้อหาเด่นมารีรันแทนทั้งทรูสปาร์กและทรูโฟร์ยู ในวันที่ 1 พฤศจิกายน 2558 ได้ถูกย้ายเวลาเป็น 8.00 น. ในวันที่ 31 มกราคม 2559 ถึง 7 พฤษภาคม 2559 เป็นต้นไปได้เปลี่ยนวันฉายเป็นทุกวันอาทิตย์อย่างเดียว ต่อมาได้ออกอากาศทางการ์ตูนคลับแชนเนล ในเดือนกุมภาพันธ์
โฉมงามพูดไม่เก่งกับผองเพื่อนไม่เต็มเต็ง
โฉมงามพูดไม่เก่งกับผองเพื่อนไม่เต็มเต็ง (古見さんは、コミュ症です. (Komi-san wa, Komyushou desu.)) เป็นซีรีส์มังงะญี่ปุ่น เขียนเรื่องและวาดภาพโดยโทโมฮิโตะ โอดะ ตีพิมพ์ครั้งแรกในนิตยสารโชเน็งซันเดย์รายสัปดาห์ของสำนักพิมพ์โชงากูกังในรูปแบบการ์ตูนเรื่องสั้นในเดือนกันยายน พ.ศ. 2558 ส่วนซีรีส์เรื่องยาวเริ่มตีพิมพ์ในเดือนพฤษภาคม พ.ศ. 2559 และได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 22 เมื่อเดือนสิงหาคม พ.ศ. 2564 ในประเทศไทยมีลิขสิทธิ์ตีพิมพ์โดยสำนักพิมพ์รักพิมพ์ ได้รับการดัดแปลงเป็นละครโทรทัศน์คนแสดงออกอากาศระหว่างเดือนกันยายนถึงพฤศจิกายน พ.ศ. 2564 และได้รับการดัดแปลงเป็นซีรีส์อนิเมะโทรทัศน์โดยสตูดิโอ OLM ออกอากาศตั้งแต่เดือนตุลาคมถึงธันวาคมในปีเดียวกัน ฤดูกาลที่ 2 ออกอากาศตั้งแต่เดือนเมษายนถึงมิถุนายน พ.ศ. 2565 ซีรีส์อนิเมะมีลิขสิทธิ์สตรีมมิงทั่วโลกโดยเน็ตฟลิกซ์
มังงะ
โฉมงามพูดไม่เก่งกับผองเพื่อนไม่เต็มเต็ง เขียนเรื่องและวาดภาพโดยโทโมฮิโตะ โอดะ ตีพิมพ์ครั้งแรกในนิตยสารโชเน็งซันเดย์รายสัปดาห์ของสำนักพิมพ์โชงากูกังในรูปแบบการ์ตูนเรื่องสั้นในเดือนกันยายน พ.ศ. 2558 ส่วนซีรีส์การ์ตูนเรื่องยาวเริ่มตีพิมพ์เมื่อวันที่ 18 พฤษภาคม พ.ศ. 2559 ในนิตยสารเดียวกันโดยมีการเปลี่ยนแปลงลักษณะตัวละครเล็กน้อยจากการ์ตูนเรื่องสั้น ได้มีการรวมเล่มเป็นหนังสือการ์ตูนถึงเล่มที่ 22 เมื่อเดือนสิงหาคม พ.ศ. 2564 โดยหนังสือการ์ตูนเล่มแรกตีพิมพ์จำหน่ายเมื่อวันที่ 16 กันยายน พ.ศ. 2559
ในประเทศไทย โฉมงามพูดไม่เก่งกับผองเพื่อนไม่เต็มเต็งได้รับลิขสิทธิ์หนังสือการ์ตูนโดยสำนักพิมพ์รักพิมพ์ ได้รับการตีพิมพ์เป็นหนังสือการ์ตูนถึงเล่มที่ 10 เมื่อเดือนพฤษภาคม พ.ศ. 2564
อนิเมะ
เมื่อวันที่ 11 พฤษภาคม พ.ศ. 2564 ได้มีการประกาศดัดแปลงโฉมงามพูดไม่เก่งกับผองเพื่อนไม่เต็มเต็งเป็นซีรีส์อนิเมะโทรทัศน์โดยสตูดิโอ OLM ซีรีส์อนิเมะจะกำกับโดยคาซูกิ คาวาโงเอะ โดยมีอายูมุ วาตานาเบะทำหน้าที่หัวหน้าผู้กำกับ เขียนบทโดยเดโกะ อากาโดะ ออกแบบตัวละครโดยอัตสึโกะ นากาจิมะ และรับผิดชอบดนตรีประกอบโดยยูการิ ฮาชิโมโตะ ซีรีส์อนิเมะมีกำหนดออกาอากาศทางช่อง TV Tokyo ในวันที่ 7 ตุลาคม พ.ศ. 2564  เน็ตฟลิกซ์จะสตรีมเผยแพร่ซีรีส์อนิเมะทั่วโลกเริ่มตั้งแต่วันที่ 21 ตุลาคม พ.ศ. 2564 โดยฉายตอนใหม่เป็นรายสัปดาห์ วง Cider Girl จะร้องเพลงเปิดชื่อเพลงว่า "Cinderella" ส่วนวง Kitri จะร้องเพลงปิดชื่อเพลงว่า "Hikareinochi."
ละครโทรทัศน์
ละครโทรทัศน์คนแสดงดัดแปลงจำนวน 8 ตอนเริ่มออกอากาศเมื่อวันที่ 6 กันยายน พ.ศ. 2564 ทางช่อง NHK General TV ไอโกะ ร้องเพลงประกอบซีรีส์
รักสุดท้ายยัยจอมเหวี่ยง
รักสุดท้ายยัยจอมเหวี่ยง (อังกฤษ: My Queen) เป็นละครโทรทัศน์ไทย แนว โรแมนติก-คอมเมดี ที่ดัดแปลงจากซีรีส์ต้นฉบับเรื่อง Queen Of No Marriage ผลิตโดย เดอะ วัน เอ็นเตอร์ไพรส์ นำแสดงโดย น้ำทิพย์ จงรัชตวิบูลย์, ศรัณย์ นราประเสริฐกุล, ปีเตอร์ คอร์ป ไดเรนดัล, วรนิษฐ์ ถาวรวงศ์,ชนกันต์ อาพรสุทธินันธ์ กำกับการแสดงโดย ผอูน จันทรศิริ ออกอากาศครั้งแรกวันที่ 14 มิถุนายน พ.ศ. 2565 ทุกวันจันทร์-อังคาร เวลา 20.20 น. ทาง ช่องวัน
เรตติ้ง
การตอบรับของละครเรื่องนี้ทั้งหมด 14 ตอนที่ได้ออกอากาศไป (เมื่อวันที่ 14 มิถุนายน พ.ศ. 2565 - 1 สิงหาคม พ.ศ. 2565) นีลเส็น ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 0.0
ไทยลีก 3 ฤดูกาล 2560
ไทยลีก 3 ฤดูกาล 2560 (Thai League 3) หรืออีกชื่อหนึ่งว่า ไทยลีก 3 ยูโร่เค้กลีกโปร ตามชื่อของผู้สนับสนุนหลัก เป็นฟุตบอลลีกอาชีพระดับชั้นที่ 3 ของไทยซึ่งจะเริ่มแข่งขันในฤดูกาล 2560 เป็นฤดูกาลแรกโดยคัดเอาทีมอันดับ 1-4 จาก 8 โซนของฟุตบอลลีกภูมิภาคดิวิชั่น 2 ขึ้นมาแข่งในไทยลีก 3แล้วแบ่งเป็น 2 โซน ๆ ละ 16 ทีมแล้วนำแชมป์ของแต่ละโซน และทีมที่ชนะการแข่งเพลย์ออฟ ระหว่างรองแชมป์ของแต่ละโซน ขึ้นไปแข่ง ไทยลีก 2 ส่วนอันดับสุดท้ายของทั้ง 2 โซนจะตกชั้นลงไปเล่นใน ไทยลีก 4 ในฤดูกาล 2560 มีทีมที่ได้สิทธิ์เข้าร่วมแข่งขันอย่างเป็นทางการจำนวน 29 ทีม
มีกาแอล กุยซ็องส์
ไบเอิร์นมิวนิก
วันที่ 17 สิงหาคม ค.ศ. 2019 กุยซ็องส์เซ็นสัญญากับไบเอิร์นมิวนิกด้วยค่าตัวประมาณ 10 ล้านยูโร สัญญามีผลถึงปี ค.ศ. 2024 เขาลงเล่นนัดแรกเมื่อวันที่ 31 สิงหาคม ในนัดที่เอาชนะไมนทซ์ 05 6–1 โดยเขาลงเล่นเป็นตัวสำรองแทนที่ชียากู ซิลวา ในนาทีที่ 79 ในวันที่ 27 มิถุนายน ค.ศ. 2020 เขาทำประตูแรกในบุนเดิสลีกาในนัดที่เอาชนะว็อลฟส์บวร์ค 4–0
เกียรติประวัติ
ไบเอิร์นมิวนิก 2
ลิกนิน
thumb|300px|ตัวอย่างของโครงสร้างที่เป็นไปได้ของลิกนิน ในภาพนี้ (ไม่นับโซ่ข้างที่เป็นคาร์โบไฮเดรต) มี 28 มอนอเมอร์ (ส่วนใหญ่เป็น[[คอนิเฟอริลแอลกอฮอล์) มีคาร์บอน 278 อะตอม, ไฮโดรเจน 407 อะตอม และออกซิเจน 94 อะตอม]]
มีกาแอล กุยซ็องส์
เกียรติประวัติ
ไบเอิร์นมิวนิก
ลิกนิน
ลิกนิน (lignin) เป็นชั้นของพอลิเมอร์ธรรมชาติเชิงซ้อนที่เป็นส่วนประกอบสำคัญของโครงสร้างพืชมีท่อลำเลียงและสาหร่ายบางชนิด ลิกนินเป็นหนึ่งในส่วนประกอบสำคัญของผนังเซลล์เนื่องจากมีคุณสมบัติแข็งเกร็งและไม่เน่าเปื่อยง่าย ลิกนินถูกกล่าวถึงครั้งแรกในปี ค.ศ. 1813 โดยโอกุสแต็ง ปีรามัส เดอ ก็องดอล นักพฤกษศาสตร์ชาวสวิส ผู้ตั้งชื่อตามคำภาษาละติน lignum ที่แปลว่าไม้
ซันไก
ซันไก (Sangai; ) เป็นละองละมั่งชนิดย่อยชนิดหนึ่ง เป็นสัตว์เฉพาะถิ่นที่พบในรัฐมณีปุระ ประเทศอินเดีย ที่เดียวเท่านั้น
ซันไก ถูกค้นพบเป็นครั้งแรกโดยนายทหารชาวอังกฤษ คือ ร้อยตรีเพอร์ซี เอลด์ (Percy Eld) ในปี ค.ศ. 1841 โดยถือเป็นละองละมั่งชนิดแรกที่ถูกค้นพบ จึงถือว่าเป็นชนิดต้นแบบของละองละมั่งด้วย  เมื่อถูกพบครั้งแรกมีรายงานว่าเป็นกวางพื้นเมืองที่พบในเมืองมณีปุระ ในรัฐอัสสัม ทางภาคตะวันออกเฉียงเหนือของประเทศอินเดีย คำว่า "ซันไก" (संगाई) เป็นภาษาฮินดี ที่ใช้เรียกกวางชนิดนี้ เป็นกวางประหลาดชนิดใหม่ที่มีเขาบนหัว ยื่นออกมาที่หน้าผาก ต่างจากกวางทั่ว ๆ ไป จึงตั้งชื่อสามัญภาษาอังกฤษว่า "Brow-antlered Deer" แต่มักนิยมเรียกกันว่า "Eld’s Deer" ตามชื่อเอลด์ในฐานะของผู้ค้นพบครั้งแรก ต่อมาจึงได้มีการศึกษาจำแนกและตั้งชื่อกวางที่พบชนิดใหม่นี้ตามหลักอนุกรมวิธาน เป็น Cervus eldi McClelland, 1842  ซันไกมีความแตกต่างจากละองละมั่งพันธุ์ไทยและละองละมั่งพันธุ์พม่า ตรงที่ส่วนปลายของลำเขาไม่โค้งงอหักเป็นตะขอมาข้างหน้า และมีแขนงกิ่งปลายเขาเพียง 2 แขนงเท่านั้น
ซันไก อาศัยอยู่ในพื้นที่ชุ่มน้ำ แต่กีบเท้าก็สามารถปรับตัวได้เป็นอย่างดีเมื่ออยู่ในพื้นที่ลุ่ม เขาจะมีการผลัดทุกปีและจะมีขนาดใหญ่ที่สุดในฤดูผสมพันธุ์ มีอายุยืนเต็มที่ในธรรมชาติ 10 ปี ปัจจุบันจะพบประชากรซันไกกระจายพันธุ์อยู่ที่ทางตอนใต้ของทะเลสาบลอกตัก ซึ่งเป็นทะเลสาบน้ำจืดที่มีขนาดใหญ่ที่สุดของภาคตะวันออกของอินเดีย ภายในอุทยานแห่งชาติไคบุลแลมเจา ประมาณ 45 กิโลเมตรจากเมืองอิมผาล เป็นสัตว์ได้รับความคุ้มครอง และถือเป็นสัตว์ประจำรัฐมณีปุระ
ฮันตูไอร์
ฮันตูไอร์เป็นที่มาของ ตราพระสมุทรเทวา อันเป็นตราสัญลักษณ์ของจังหวัดสตูล ด้วยนับถือว่าเป็นเทวดาผู้ปกป้องรักษามหาสมุทร โดยมีลักษณะเป็นรูปเทวดาประทับบนบัลลังก์หินเป็นวิมาน เบื้องหลังเป็นดวงอาทิตย์อัสดง ซึ่งสื่อถึงมหาสมุทรอินเดีย
การแข่งขันระหว่างสโมสรฟุตบอลลิเวอร์พูลกับสโมสรฟุตบอลแมนเชสเตอร์ยูไนเต็ด
การแข่งขันระหว่างสโมสรฟุตบอลลิเวอร์พูลกับสโมสรฟุตบอลแมนเชลเตอร์ยูไนเต็ด(Liverpool F.C.–Manchester United F.C. rivalry) หรือสื่อมวลชนไทยเรียกว่า ศึกแดงเดือด หรือนัดวันแข่งขันเรียก วันแดงเดือด เป็นการแข่งขันฟุตบอลระหว่างลิเวอร์พูลกับแมนเชสเตอร์ยูไนเต็ด ถือเป็นหนึ่งในการแข่งขันนัดสำคัญที่ยิ่งใหญ่ที่สุดในฟุตบอลยุโรป
ทั้ง 2 ทีมเป็นสโมสรที่ประสบความสำเร็จในอังกฤษ โดยผลงานทั้งสองทีมรวมได้รับรางวัล 121 ถ้วย ในที่นี้เป็น 80 ถ้วยที่สำคัญ  โดยลิเวอร์พูลชนะ 59 รางวัล (จาก 41 รายการสำคัญ) ส่วนแมนเชสเตอร์ยูไนเต็ดชนะ 62 รางวัล (จาก 39 รายการสำคัญ) ทั้งนี้นอกเหนือจากการแข่งขันบนสนาม ทั้งสองทีมยังมีรายได้มากมาย และมีผู้สนับสนุนมากมาย จากแฟนฟุตบอลทั่วโลก
นักฟุตบอลที่อยู่กับแมนเชสเตอร์ยูไนเต็ดมายาวนานอย่างไรอัน กิกส์ กล่าวไว้ว่า "บางทีอาจเป็นนัดการแข่งขันที่โด่งดังที่สุดในฟุตบอลอังกฤษ" โดยการแข่งขันของทั้งสองทีมนี้มักเกิดตอนมื้อกลางวัน เนื่องจากสื่อให้ความสนใจและเพื่อไม่ให้แฟนดื่มเหล้าก่อนเริ่มเกม
ศึกแดงเดือดนอกเกาะอังกฤษเกิดขึ้นทั้งหมดสามครั้ง คือ ปี 2014, 2018 และ 2022 โดยสองครั้งแรกจัดขึ้นที่สหรัฐ ส่วนครั้งที่สามจัดขึ้นที่สนามราชมังคลากีฬาสถานในประเทศไทย เมื่อวันที่ 12 กรกฎาคม
ในวันที่ 5 มีนาคม ค.ศ. 2023 ลิเวอร์พูลชนะแมนเชสเตอร์ยูไนเต็ดด้วยผลสกอร์ 7–0 ที่สนามแอนฟิลด์ จากการทำประตูโดย โกดี คักโป, ดาร์วิน นุญเญซ, มุฮัมมัด เศาะลาห์ และโรแบร์ตู ฟีร์มีนู ถือเป็นการทำลายสถิติผลการแข่งขันที่ขาดลอยมากที่สุดตลอดกาลของศึกแดงเดือด และยังเป็นความพ่ายแพ้มากที่สุดของแมนเชสเตอร์ยูไนเต็ดนับตั้งแต่นัดพบกับวุลเวอร์แฮมป์ตันวอนเดอเรอส์ในเซคันด์ดิวิชัน เมื่อวันที่ 26 ธันวาคม ค.ศ. 1931
การแข่งขันระหว่างเมือง
การแข่งขันเกิดขึ้นชัดเจนระหว่างเมืองทั้งสองในช่วงยุคอุตสาหกรรม ในช่วงนี้เองที่นอร์ทเวสต์ในแมนเชสเตอร์มีชื่อเสียงในด้านอุตสาหกรรมเครื่องจักร ขณะที่ลิเวอร์พูลเป็นเมืองท่าที่สำคัญ
เมื่อมีการขุดคลองเดินเรือแมนเชสเตอร์ขึ้น เรือไม่จำเป็นต้องเดินทางผ่านเมืองลิเวอร์พูล สามารถส่งสินค้าโดยตรงถึงแมนเชสเตอร์ ถือเป็นโครงการที่กล้าหาญ และสร้างเสร็จในปี ค.ศ. 1894 เป็นคลองเรือสินค้าที่ยาวที่สุดในโลก การสร้างคลองส่งผลด้านการค้า ทำให้เกิดการสูญเสียงานและความไม่พอใจแก่ชาวเมืองลิเวอร์พูล นักประวัติศาสตร์ลงความเห็นว่านี่เป็นสาเหตุของความบาดหมางระหว่างสองเมืองนี้ นอกจากนั้นตราของสโมสรแมนเชสเตอร์ยูไนเต็ดยังมีสัญลักษณ์รูปเรือที่แสดงให้เห็นถึงคลองเดินเรือแมนเชสเตอร์ และสะท้อนให้เห็นรากเหง้าของการค้าของแมนเชสเตอร์ อย่างไรก็ตามสัญลักษณ์รูปเรือก็มีปรากฏในตราของสโมสรแมนเชสเตอร์ซิตีเช่นกัน
ในช่วงปลายคริสต์ทศวรรษ 1970 และ คริสต์ทศวรรษ 1980 อุตสาหกรรมของทั้งสองเมืองอยู่ในจุดขาลง แต่ทั้งสองเมืองก็กลับมาสู่จุดประสบความสำเร็จอีกครั้ง โดยทั้งสองเมืองเป็นที่รู้จักในฐานะเมืองระดับโลก แมนเชสเตอร์ได้เป็นเจ้าภาพจัดกีฬาเครือจักรภพปี ค.ศ. 2002 ขณะที่ลิเวอร์พูลได้รับการกำหนดเป็นเมืองหลวงทางวัฒนธรรมของยุโรปในปี ค.ศ. 2008
การแข่งขันฟุตบอล
ทั้งสองสโมสรถือว่าเป็นสโมสรยอดเยี่ยมของฟุตบอลอังกฤษ โดยชนะใน 121 ถ้วย (รวมกันทั้งสองทีม) ลิเวอร์พูลโดดเด่นในฟุตบอลอังกฤษตั้งแต่ปี ค.ศ. 1975 ถึง 1990 โดยเป็นผู้ชนะในลีก 11 ครั้งและได้ถ้วยยุโรป 4 ครั้ง ส่วนแมนเชสเตอร์ยูไนเต็ดโดดเด่นในช่วงปี ค.ศ. 1993 ถึง 2013 โดยเป็นผู้ชนะในลีก 13 ครั้ง และได้ถ้วยยุโรป 2 ครั้ง
เอเอฟซีแชมเปียนส์ลีก 2016
เอเอฟซีแชมเปียนส์ลีก 2016 เป็นการแข่งขันชิงแชมป์สโมสรถ้วยสูงสุดของทวีปเอเชีย จัดโดยสมาพันธ์ฟุตบอลแห่งเอเชีย โดยการแข่งขันครั้งนี้ถือเป็นการแข่งขั้นครั้งที่ 13 ภายใต้ชื่อเอเอฟซีแชมเปียนส์ลีก และเป็นการแข่งขันครั้งที่ 35 ของบอลถ้วยสูงสุดของเอเชีย กว่างโจว เอเวอร์แกรนด์ เป็นทีมแชมป์เก่าที่จะมาป้องกันแชมป์ในปีนี้.
สโมสรที่ชนะเลิศจะได้สิทธิ์เข้าร่วม ฟุตบอลชิงแชมป์สโมสรโลก 2016.
การจัดสรรทีมที่เข้าร่วมการแข่งขัน
เอเอฟซีจะประกาศจำนวนทีมที่ได้เข้าแข่งขันในปีนี้ โดยจะประกาศในวันที่ 25 มกราคม พ.ศ. 2558.
ตารางการแข่งขัน
สำหรับการกำหนดตารางการแข่งขันและการจับสลากจะประกาศและทำการจับ ณ สำนักงานสมาพันธ์ฟุตบอลเอเชีย กรุงกัวลาลัมเปอร์ ประเทศมาเลเซีย.
รอบคัดเลือกรอบแรก
!colspan=3|โซนตะวันออก
รอบคัดเลือกรอบสอง
!colspan=3|โซนตะวันออก
รอบเพลย์ออฟ
!colspan=3|โซนตะวันตก
!colspan=3|โซนตะวันออก
รอบแพ้คัดออก
ในรอบแพ้คัดออก, 16 ทีมลงเล่นในระบบแพ้คัดออก, กับทีมที่ถูกแบ่งระหว่างสองโซนจนกระทั่งรอบชิงชนะเลิศ. แต่ละสายจะลงเล่นในรูปแบบสองนัดเหย้าและเยือน. กฎยิงประตูทีมเยือน, การต่อเวลาพิเศษ (ประตูทีมเยือนไม่สามารถใช้ในการต่อเวลาพิเศษ) และ การดวลลูกโทษ เป็นการใช้ในการตัดสินหาทีมชนะเลิศในกรณีที่จำเป็น.
รอบ 16 ทีมสุดท้าย
ในรอบ 16 ทีมสุดท้าย, ทีมชนะเลิศของอีกกลุ่มหนึ่งจะลงเล่นพบกับ รองแชมป์ของอีกกลุ่มหนึ่งจากโซนเดียวกัน, กับทีมชนะเลิศกลุ่มจะได้เป็นเจ้าบ้านในเลกที่สอง.
รอบก่อนรองชนะเลิศ
ในรอบก่อนรองชนะเลิศ, สี่ทีมที่มาจากโซนตะวันตกจะได้ถูกจับสลากมาพบกันถึงสองคู่, และสี่ทีมที่มาจากโซนตะวันออกจะได้ถูกจับสลากมาพบกันในอีกสองคู่อื่นๆ ที่เหลือ, กับคำสั่งของเลกซึ่งจะตัดสินโดยการจับสลาก.
การจับสลากสำหรับรอบก่อนรองชนะเลิศจะจัดขึ้นเมื่อวันที่ 9 มิถุนายน พ.ศ. 2559 (ค.ศ. 2016), 16:00 MYT (UTC+8), ที่โรงแรม เปตาลิง จายา ฮิลตัน ในกรุง กัวลาลัมเปอร์, ประเทศมาเลเซีย. รอบนี้จะไม่มีทีมวางหรือระบบการป้องกันประเทศเดียวกันไม่ให้มาเจอกัน, แต่ทีมที่มาจากสมาคมเดียวกันจะได้ถูกจับสลากมาอยู่ในคู่เดียวกัน.
รอบรองชนะเลิศ
ในรอบรองชนะเลิศ, สองทีมผู้ชนะรอบก่อนรองชนะเลิศที่มาจากโซนตะวันตกจะได้มาพบกัน, และสองทีมผู้ชนะรอบก่อนรองชนะเลิศที่มาจากโซนตะวันออกจะได้มาพบกัน, กับคำสั่งของเลกซึ่งจะตัดสินโดยการจับสลากรอบก่อนรองชนะเลิศ.
รอบชิงชนะเลิศ
ในรอบชิงชนะเลิศ, สองทีมผู้ชนะจากรอบรองชนะเลิศจะได้โคจรมาพบกันเอง, กับคำสั่งของเลกซึ่งจะย้อนกลับไปตั้งแต่รอบชิงชนะเลิศเมื่อฤดูกาลที่ผ่านมา, กับทีมที่มาจากโซนตะวันออกจะได้เป็นเจ้าบ้านก่อนในนัดแรก, และทีมที่มาจากโซนตะวันตกจะได้เป็นเจ้าบ้านในนัดที่สอง.
อันดับดาวซัลโว
หมายเหตุ: ประตูที่ทำได้ในการคัดเลือกเพลย์ออฟไม่นับรวมก็ต่อเมื่อมีการกำหนดอันดับดาวซัลโว (ดูที่กฏระเบียบ, บทความที่ 77.4).
ระบบการออกเสียงภาษาบาลี
ชื่อระบบการออกเสียงบาลีหรือฐานกรณ์เป็นการอธิบายการเกิดเสียงและการออกเสียงในภาษาบาลี โดยฐานกรณ์ คือ คำซึ่งใช้เรียกอวัยวะต่าง ๆ ในช่องปากที่ใช้ในการออกเสียง ฐานกรณ์ประกอบด้วย ฐานและกรณ์ ฐาน นั้นหมายถึง ตำแหน่งที่เกิดของเสียงซึ่งจะเป็นตำแหน่งในช่องปากที่ไม่เคลื่อนที่ในการออกเสียง ได้แก่ ริมฝีปากบน ฟันบน แนวปุ่มเหงือก หลังปุ่มเหงือก หน้าเพดานแข็ง เพดานแข็ง เพดานอ่อน ลิ้นไก่ และผนังคอ ส่วนกรณ์ นั้นหมายถึงอวัยวะต่าง ๆ ในช่องทางเดินเสียง ซึ่งเคลื่อนไปประชิดหรือใกล้กับฐานในการออกเสียง ได้แก่ ริมฝีปากล่าง ปลายลิ้น ส่วนปลายลิ้น หน้าลิ้น หลังลิ้น กลางลิ้น และโคนลิ้น ในการออกเสียงต้องใช้อวัยวะที่เป็นฐานและกรณ์คู่กันเสมอ การใช้ฐานกรณ์ต่างกันเป็นปัจจัยสำคัญประการหนึ่งที่ทำให้เกิดเสียงแตกต่างกันไป
ระบบการออกเสียงบาลี นำเสนอระบบเสียงที่สืบทอดมา ในคัมภีร์บริวารพระไตรปิฎกในพระพุทธศาสนาเถรวาท ได้แก่ สัททาวิเสส และสัทนีติสุตตมาลา โดยเปรียบเทียบ กับหลักการทางภาษาศาสตร์ในปัจจุบัน ทั้งเสียงสระ พยัญชนะ และการออกเสียงพิเศษ
ระบบเสียงสระ
สระเป็นเสียงพูดประเภทหนึ่งใน 2 ประเภทใหญ่ ซึ่งได้แก่ สระ และพยัญชนะ ในทางสัททศาสตร์ สระหมายถึง เสียงที่เปล่งออกมาโดยทางลมเปิด ลมต้องผ่านออกกลางลิ้นเสมอ และขณะออกเสียง เส้นเสียงจะสั่น เสียงสระจึงมักเป็นเสียงก้อง ส่วนในทางสัททวิทยาหรือระบบเสียง สระหมายถึงหน่วยทางภาษาหรือหน่วยเสียง (phoneme) ซึ่งทำหน้าที่เป็นแกน (nucleus) ของพยางค์